14. oktobris

14. oktobris ir gada 287. diena pēc Gregora kalendāra (288. garajā gadā). Līdz gada beigām ir atlikušas 78 dienas.

Vārda dienas 
Minna, Vilhelmīne

Notikumi 
 1066. gads — notika Heistingsas kauja, kurā gāja bojā Anglijas karalis Harolds Godvinsons, bet uzvaru guva Viljama Iekarotāja normāņu karaspēks, dodot iespēju uzvarētājam kļūt par Anglijas karali Viljamu I.
 1920. gads — daļu no Petsamo provinces PSRS atdeva Somijai.
 1933. gads — Vācija izstājās no Tautu Savienības.
 1947. gads — Čaks Jēgers lidmašīnā X-1 pirmoreiz sasniedza virsskaņas ātrumu.
 1958. gads — pieņemts pašreizējais Madagaskaras karogs.
 1962. gads — Kubas raķešu krīze: ASV sāka U-2 lidojumus virs Kubas, lai fotografētu PSRS raķešu izvietošanu.
 1964. gads — Leonīds Brežņevs kļuva par PSKP ģenerālsekretāru pēc Ņikitas Hruščova atstādināšanas.
 1978. gads — Filipīnās sākās astotais Pasaules čempionāts basketbolā; par čempioniem kļuva Dienvidslāvijas izlase.
 1996. gads — pieņemts pašreizējais Somalilendas karogs un ģerbonis.
 2002. gads — Dienvidkorejas pilsētā Pusanā beidzās četrpadsmitās Āzijas spēles.
 2012. gads — Fēlikss Baumgartners veica lēcienu no 39 kilometru augstuma.

Dzimuši 
 1257. gads — Pšemisls II (Przemysł II), Polijas karalis (miris 1296. gadā)
 1542. gads — Akbars Lielais (جلال الدین محمد اکبر), Mogulu impērijas valdnieks (miris 1605. gadā)
 1633. gads — Džeimss II (James II), Skotijas, Īrijas un Anglijas karalis (miris 1701. gadā)
 1644. gads — Viljams Penns (William Penn), Pensilvānijas dibinātājs (miris 1718. gadā)
 1712. gads — Džordžs Grenvils (George Grenville), britu politiķis (miris 1770. gadā)
 1784. gads — Fernando VII (Fernando VII), Spānijas karalis (miris 1833. gadā)
 1853. gads — Čārlzs Ņūtons Robinsons (Charles Newton Robinson), britu advokāts, rakstnieks, gemologs, paukotājs un jahtu braucējs (miris 1913. gadā)
 1868. gads — Kārlis Beldavs, latviešu luterāņu mācītājs (miris 1936. gadā)
 1871. gads — Aleksandrs fon Cemlinskis (Alexander von Zemlinsky), austriešu komponists (miris 1942. gadā)
 1873. gads — Rejs Evrijs (Ray Ewry), amerikāņu vieglatlēts (miris 1937. gadā)
 1881. gads — Renē Tartara (René Tartara), franču peldētājs un ūdenspolo spēlētājs (miris 1922. gadā)
 1890. gads — Dvaits Eizenhauers (Dwight Eisenhower), 34. ASV prezidents (miris 1969. gadā)
 1892. gads — Andrejs Jerjomenko (Андрей Ерёменко), PSRS maršals (miris 1970. gadā)
 1894. gads:
 E. E. Kamingss (E. E. Cummings), amerikāņu dzejnieks (miris 1962. gadā)
 Heinrihs Libke (Heinrich Lübke), Vācijas prezidents (miris 1972. gadā)
 1904. gads — Kārlis Irbītis, latviešu lidmašīnu konstruktors (miris 1997. gadā)
 1906. gads:
 Hanna Ārente (Hannah Arendt), Vācijas ebreju publiciste un politikas teorētiķe (mirusi 1975. gadā)
 Anšlavs Eglītis, latviešu rakstnieks un gleznotājs (miris 1993. gadā)
 1907. gads:
 Josifs Goldenbergs (Иосиф Гольденберг), padomju arhitekts, (miris 1984. gadā)
 Žanis Katlaps, latviešu aktieris un režisors (miris 1968. gadā)
 1927. gads — Rodžers Mūrs (Roger Moore), ASV aktieris (miris 2017. gadā)
 1939. gads — Ralfs Lorēns (Ralph Lauren), ASV modes mākslinieks
 1944. gads — Jānis Sproģis, latviešu dziedātājs (miris 2022. gadā)
 1952. gads:
 Nikolajs Andrianovs (Николай Андрианов), krievu—padomju sporta vingrotājs (miris 2011. gadā)
 Zigmars Liepiņš, latviešu komponists
 1957. gads — Vladimirs Makarovs, Latvijas politiķis un vēsturnieks
 1971. gads — Jirki Katainens (Jyrki Katainen), Somijas politiķis
 1974. gads — Viktors Retlins (Viktor Röthlin), Šveices vieglatlēts
 1976. gads — Atvars Tribuncovs, Latvijas hokejists
 1978. gads — Ketlīna Rubinsa (Kathleen Rubins), ASV kosmonaute
 1982. gads — Bens Zaitlins (Benh Zeitlin), amerikāņu kinorežisors, komponists un animators

Miruši 
 1066. gads — Harolds Godvinsons (Harold Godwinson), Anglijas karalis.
 1536. gads — Garsilaso de la Vega (Garcilaso de la Vega), spāņu dzejnieks (dzimis ap 1498. gadu)
 1631. gads — Mēklenburgas-Gistrovas Sofija (Sophie af Mecklenburg), Dānijas karaliene (dzimusi 1557. gadā)
 1758. gads — Džeimss Kīts (James Keith), skotu muižnieks, ģenerālis Krievijas armijā, feldmaršals Prūsijas armijā (dzimis 1696. gadā)
 1817. gads — Fjodors Ušakovs (Фёдор Ушаков), krievu admirālis (dzimis 1745. gadā)
 1958. gads — Daglass Mosons (Douglas Mawson), Austrālijas polārpētnieks, ģeologs (dzimis 1882. gadā)
 1959. gads — Erols Flinns (Errol Flynn), austrāliešu aktieris (dzimis 1909. gadā)
 1970. gads — Rūdolfs Karnaps (Rudolf Carnap), Vācijas, ASV filozofs (dzimis 1891. gadā)
 1977. gads — Bings Krosbijs (Bing Crosby), ASV mūziķis (dzimis 1903. gadā)
 1984. gads — Martins Rails (Martin Ryle), angļu radioastronoms (dzimis 1918. gadā)
 1985. gads — Emīls Gilelss (Эмиль Гилельс), PSRS pianists (dzimis 1916. gadā)
 1990. gads — Leonards Bernstains (Leonard Bernstein), ASV komponists, pianists un diriģents (dzimis 1918. gadā)
 2010. gads — Benuā Mandelbrots (Benoît Mandelbrot), Francijas un ASV matemātiķis (dzimis 1924. gadā)
 2021. gads — Ojārs Ēriks Kalniņš, latviešu diplomāts un politiķis (dzimis 1949. gadā)
 2022. gads:
 Svetlana Bless, latviešu aktrise (dzimusi 1942. gadā)
 Robijs Koltreins (Robbie Coltrane), skotu aktieris (dzimis 1950. gadā)

Svētku un piemiņas dienas 
 Mātes diena (Baltkrievija)
 Pasaules standartu diena
 Ukrainas aizstāvja diena

Oktobris